Հայաստանում շատ կարեւոր է աշակերտների ներառման խնդիրը: Լիարժեք ուսումնասիրված չէ, թե որ երեխան կարող է ներառվել եւ որը՝ ոչ, թե ի՞նչ խնդրով երեխան կարող է գալ դպրոց եւ ինչ ընթացք դա կունենա …Դա քննարկելի խնդիր է եւ հստակ պետք է սահմանվի: Կան երեխաներ, որ կարող են ներառվել ու որոշ ժամանակ անց հաղթահարել հոգեբանական խնդիրը եւ դասարանում դառնալ բոլորից մեկը: Կան երեխաներ էլ, սակայն, որոնց ներառել չի կարելի: Դրանք այնպիսի խնդիրներ ունեցող երեխաներ են, որոնց դպրոցում եւ աշակերտները, եւ ուսուցիչները զուտ դիմակայում են: Նրանց դպրոցում լինելը վտանգում է ոչ միայն իրենց, այլեւ դասարանի մյուս աշակերտների ճիշտ զարգացմանը: Խնդիրներ են ստեղծվում մյուս երեխաների մոտ, նրանց մոտ հարց է առաջանում, եթե ներառված երեխաները կարող են չսովորել, չարաճճիություն անել, բղավել, ապա իրենց ինչո՞ւ դա չի կարելի, իրենք ինչո՞ւ պետք է հաղթահարեն այդ բարդությունները: